Lapsen kasvu ja kehitys 26P

RYHMÄTYÖ: Lapsen kasvu ja kehitys eri ikävaiheissa 
Tutustutte ryhmässä lapsen tietyn ikävaiheen kehitykseen.
Psyykkinen kehitys
-kognitiivinen ja emotionaalinen kehitys 
Sosiaalinen kehitys
-sosio-emotionaalinen kehitys 
Biologinen kehitys
-fyysinen ja motorinen kehitys 

Lopuksi opetatte oman ikäkautenne tärkeimmät asiat muille opiskelijoille.
Tehtävänne ei ole vain tekstiä, vaan opettaa muille oman ikäkautenne tärkeimmät asiat.
Esittelyssä kertokaa:
1. Minkä ikäisen lapsen kehityksestä kerrotte?
2. Mitkä ovat tärkeimmät psyykkisen kehityksen asiat?
3. Mitkä ovat tärkeimmät sosiaalisen kehityksen asiat?
4. Mitkä ovat tärkeimmät biologisen kehityksen asiat?
5. Miten nämä näkyvät tai voisivat näkyä varhaiskasvatuksen arjessa?
6. Miten kasvattaja voi tukea lapsen kehitystä eri ikäkausina?
Toteuttakaa ryhmätyö Powerpointiin. Liittäkää tehtävään kuvia havainnollistamaan kehitystä ja kasvua. Jos löydätte hyvän videon, niin senkin voi linkata työhön. 
Muistakaa merkata lähteet, joita olette käyttäneet työnne tiedon pohjana.
Huom! On tärkeää muistaa, että lapset kehittyvät yksilöllisesti. 
_______________________________________________________________________________________
Ryhmät:
ryhmä A: 1-vuotias lapsi taaperoikä
ryhmä B: 2-vuotias lapsi leikki-ikä
ryhmä C: 3-vuotias lapsi leikki-ikä
ryhmä D: 4-vuotias lapsi leikki-ikä
ryhmä E: 5-vuotias lapsi leikki-ikä
ryhmä F: 6-vuotias lapsi esiopetusikäinen 


SELVITTÄKÄÄ IKÄKAUDEN

PSYYKKINEN KEHITYS
Millainen lapsen ajattelu on tässä iässä?
Millaisia tunteita lapsi kokee ja miten hän ilmaisee niitä?
Miten lapsen tunteiden säätely kehittyy?
Miten minäkuva ja itsenäisyys kehittyvät?
Miten lapsi oppii ja mitä hän kiinnostuu tutkimaan?
Miten mielikuvitus näkyy?

SOSIAALINEN KEHITYS
Selvittäkää esimerkiksi:
 Miten lapsi toimii muiden lasten kanssa?
Miten lapsi muodostaa kaverisuhteita?
Millaista leikkiä lapsi leikkii?
Miten lapsen vuorovaikutustaidot kehittyvät?
Miten lapsi oppii jakamaan, odottamaan vuoroaan ja tekemään yhteistyötä?
Miten lapsi oppii ymmärtämään sääntöjä ja toisten näkökulmia?

BIOLOGINEN KEHITYS
Biologiseen kehitykseen kuuluvat fyysinen ja motorinen kehitys.
Fyysinen kehitys
Selvittäkää esimerkiksi:
Miten lapsen keho kasvaa?
Miten kehonhallinta kehittyy?
Miksi uni, ravinto ja lepo ovat tärkeitä lapsen kasvulle?


Karkeamotoriikka = suurten lihasten käyttöä
Mitä lapsi osaa tai harjoittelee juuri tässä iässä?
juokseminen
hyppiminen
kiipeäminen
tasapainoilu
pallon potkiminen ja heittäminen

Hienomotoriikka = käsien ja pienten lihasten tarkkaa käyttöä
Mitä lapsi osaa tai harjoittelee juuri tässä iässä?
piirtäminen
leikkaaminen
palapelien tekeminen
pujottelu
pukeminen ja napittaminen
ruokailuvälineiden käyttäminen




LOPUKSI: MITÄ OPIMME?
Miten psyykkinen kehitys muuttuu lapsen kasvaessa?
 Miten sosiaaliset taidot kehittyvät?
Miten motoriset taidot kehittyvät?
Miten lapsen itsenäisyys lisääntyy?
Miksi kasvattajan täytyy tuntea lapsen kehityksen vaiheita?
Miksi lasta ei saa verrata liian tarkasti tiettyyn ikätasoon?



Ennen esitystä tarkistakaa seuraavat asiat työstänne: 
☐ Olemme kertoneet oman ikäkautemme.
☐ Olemme käsitelleet psyykkistä kehitystä.
☐ Olemme käsitelleet sosiaalista kehitystä.
☐ Olemme käsitelleet biologista kehitystä.
☐ Olemme kertoneet karkeamotoriikasta.
☐ Olemme kertoneet hienomotoriikasta.
☐ Kaikki ryhmän jäsenet osallistuivat ryhmätyön tekemiseen. 
☐ Kaikki ryhmän jäsenet osallistuvat esittelyyn ja olemme sopineet, kuka kertoo mitäkin.

VINKIT HYVÄÄN JA SELKEÄÄN RYHMÄTYÖN ESITTELYYN
· Katsokaa yleisöä – älkää lukeko kaikkea suoraan työstä. 
· Puhukaa selkeästi ja riittävän kuuluvalla äänellä. 
· Kertokaa tärkeimmät asiat – kaikkea ei tarvitse kertoa. 
· Hyödyntäkää kuvia ja työssänne olevia esimerkkejä esittelyn aikana. 
· Kaikki ryhmän jäsenet osallistuvat esittelyyn. 
· Käyttäkää konkreettisia esimerkkejä varhaiskasvatuksen arjesta. 
· Opettakaa, älkää vain esitelkö! Voitte kysyä muilta kysymyksen tai antaa heille pienen pohdintatehtävän. 
· Harjoitelkaa ennakkoon, jos jokin asia mietityttää tai jännittää.
· Pysykää sovitussa ajassa.


